I VM i Seefeld i 1985 var det ennå ikke snakk om å dele distansene inn i stilarter. Det skjedde for første gang i VM i Oberstdorf to år senere, da femmila gikk i fri teknikk. Det ble foreslått å beholde både klassisk – som var den tradisjonelle og dominerende stilen blant utøvere flest – og den mer moderne skøytingen som til å begynne med var forbeholdt eliteløperne. Etter VM i Seefeld fulgte en periode på 15–20 år med prøving, feiling og store endringer i det internasjonale konkurranseprogrammet.